GiliGold/VAD_KnessetCorpus huggingface dataset:
גדעון סער: בחינוך יסודי, כניסה של אופק חדש היא באמת לא 93 אחוזים אלא היא 92,98 אחוזים.
גדעון סער: מתוך 1,609 בתי ספר, נכנסו 1,496.
גדעון סער: אלה המספרים.
גדעון סער: בגני ילדים, אנחנו נכנסנו רק ב-10 אחוזים וזה המקום שאנחנו צריכים לפעול.
גדעון סער: חטיבות ביניים עצמאיות.
גדעון סער: הגענו ל-71 אחוזים פריסה.
גדעון סער: חטיבות ביניים שש-שנתיות, מטבע הדברים הרבה פחות.
גדעון סער: חינוך מיוחד, הגענו ל-29.7 אחוזי פריסה.
גדעון סער: אני מדבר על כל הנתונים של הרפורמה.
גדעון סער: אין לי חשש לא להשקיע בזה כי התוצאות הרי לא ייראו בקדנציה הזאת כי כמעט כל דבר ייראה בעתיד.
גדעון סער: יום חינוך ארוך.
גדעון סער: התייחסתי.
גדעון סער: הקפאה.
גדעון סער: אין הקפאה בחוק א'-ב' בתשע"א.
גדעון סער: אני ניהלתי משא ומתן מול האוצר ויש מכלול של צרכים, יש מכלול של נושאים, והגענו לפשרה.
גדעון סער: המיצוי היה מיצוי הדרגתי.
גדעון סער: בתשע"א יש עוד חמש שעות, וזה נוסף לחמש השעות שבוצעו בתוך המערכת, כך שזה עשר שעות במצטבר.
גדעון סער: נעמוד על כך שכל החוק הזה יחזור וגם הסיכום הוא שהוא חוזר בתשע"ג.
גדעון סער: גם למערכת זה טוב.
גדעון סער: את יודעת, אנחנו מורידים על המערכת המון דברים במקביל וגם ההדרגתיות הזאת היא טובה.
גדעון סער: תאמיני לי שאתמול הייתי בלוד בבית ספר המעפילים – אני כבר לא הולך לביקורים עם הדגלונים אלא אני בא לביקורי פתע וזאת השיטה החדשה.
גדעון סער: בלוד, עד סוף השנה הזאת, אני אהיה שם כל שבוע.
משה גפני: תבקר גם בבית הספר של החינוך העצמאי שם כי שם עוד לא היית.
גדעון סער: הייתי.
גדעון סער: כאן בירושלים.
משה גפני: סתם אני מוציא דיבה.
גדעון סער: לפעמים זה קורה לך, אבל אני אשמח לבקר גם שם.
גדעון סער: אל תיתן לי בכל דבר להתייחס לקדנציה הקודמת.
גדעון סער: יש נושאים בהם אני לא אתייחס לקדנציה הקודמת.
גדעון סער: אני כבר הודעתי שאני אתייחס לקודמיי, לרבות קודמותיי, רק בהקשר של מתן מחמאות היכן שאני יכול.
גדעון סער: אם אני יכול,  אני נותן מחמאות, ואם לא, אני לא אומר כלום.
גדעון סער: אני חושב שהפתרון אליו הגענו בנושא חוק א'-ב', הוא הפתרון המאוזן.
גדעון סער: תמיכה בישיבות הסדר.
גדעון סער: שגיא יסביר.
גדעון סער: חינוך דרוזי, שגיא יסביר.
גדעון סער: מוכר אחר, הסברתי.
גדעון סער: התוספות.
גדעון סער: קודם כל, אין לנו תוספות ייעודיות.
גדעון סער: קודם כל, כל התוספות בבסיס.
גדעון סער: הן מתפרסות על כמעט כל שכבות הגיל.
גדעון סער: אישרנו גם תוספות של ג' ו-ז' ועשינו קצת עניין דיפרנציאלי לפי מדד הטיפוח בתוספות האלה.
גדעון סער: אלה צמתי ידע קריטיים, אבל במקביל יש תוספות לאורך כל שכבות הגיל, גם השעות שנכנסות ל-ב', גם השעות שנכנסות ל-ו' ו-ח'.
גדעון סער: אבל, כאן אני רוצה לומר דבר שהוא חשוב והוא לא קשור להתמקדות שלנו בהשקעה בצמתי ידע קריטיים כי בסופו של דבר מה שאדם מקבל בגיל בית ספר יסודי, מה שילד מקבל בבית ספר יסודי בשפה וחשבון, זה HERE TO STAY לפי דעתי ואני בטוח שאת תסכימי לכך כאשת חינוך.
גדעון סער: חשוב מאוד גם שהמערכת תחזור להאמין בעצמה וביכולות שלה וגם הציבור יאמין בה.
גדעון סער: זה דבר מאוד מאוד חשוב שהוא לא רק תוצאה נקודתית.
גדעון סער: מה שקורה והוא מעניין, שזה לא מתבצע בצורה של הכנה למבחנים אלא זה מתבצע בצורה מאוד יפה של יעדי ביצוע והצלחה עם מעקב אחרי כל ילד ועם הדרכה למורים בשיטה שאנחנו גם רואים את ההשפעה שלה, שהיא חוצה שנתונים.
גדעון סער: למשל, מורה בחטיבת הביניים שמלמד גם בכיתה ז' וגם בכיתה ט', הוא מקבל את ההדרכה.
גדעון סער: אני מקווה שנצליח אבל אני לא יכול להיות בטוח.
גדעון סער: אני מעריך שנצליח.
גדעון סער: לחברת הכנסת שלי יחימוביץ.
גדעון סער: אני קודם כל מודה לה.
גדעון סער: יש בתי ספר מדהימים במערכת החינוך שבאמת מתמודדים.
גדעון סער: אני יכול   שוב לדבר על בית ספר המעפילים  בלוד כי הייתי בו אתמול.
גדעון סער: נקודה שעלתה כאן אצל כולם לגבי החינוך וזבולון אורלב התייחס אליה.
גדעון סער: הייתי מאוד שמח אם הכנסת תבוא ותגיד שייתנו יותר לחינוך.
גדעון סער: זאת העמדה שלי.
גדעון סער: יש הרבה פעמים מאבקים על נושאים מסוימים, ביטול מס כזה או אחר, אבל שהכנסת תתאחד על לתת יותר לחינוך.
גדעון סער: מאחר שזה מאוד קשה, הרי תמיד יש ממול את האוצר, היא גם תגיד על מה היא מוותרת מהצד השני ותהיה אמירה עקרונית.
גדעון סער: אני הגעתי לסיכום שאני במובן הזה מול האוצר כבול.
גדעון סער: קיבלתי חלק ממה שאני רוצה, לא קיבלתי את כל מה שאני רוצה, אבל הכנסת לא כבולה והכנסת אם היא רוצה לחזק את החינוך, היא יכולה.
גדעון סער: כמובן הכל תלוי בזה שכולם יוכלו להתאחד ולומר גם מהיכן לוקחים ואז זה יעמוד במבחן אמיתי וזה בוודאי יהיה בעיניי דבר חיובי.
גדעון סער: לחברת הכנסת מרינה סולודקין.
גדעון סער: שגיא יסביר לגבי ההעברות ועל יום לימודים ארוך.
משה גפני: אתה לא צריך לתת תשובה פרטנית לחברי הכנסת.
גדעון סער: אני חושב שחשוב שהדברים לגבי חינוך קדם יסודי ייאמרו לפרוטוקול.
משה גפני: ואם לא יהיה בפרוטוקול?
משה גפני: אם הוא יענה לחברי הכנסת באופן פרטני?
גדעון סער: חשוב שהוועדה הזאת תדע.
משה גפני: אתה מקפיד על קוצו של יוד.
גדעון סער: לא על קוצו של יוד, כי אני מדלג כאן על נושאים.
גדעון סער: לא נפגע בתקציב החינוך היהודי בתפוצות.
גדעון סער: אין הפחתה במחקר בהשכלה הגבוהה.
משה גפני: למה ירדתם בתרבות היהודית בכל כך הרבה כסף?
גדעון סער: להפך, לא הורדתי.
משה גפני: תסתכל בספר.
משה גפני: אני אפילו לא מעלה את זה.
גדעון סער: אני אוסר לקצץ.
משה גפני: תקרא בספר ותראה.
גדעון סער: אלא אם כן אנשי משרדי ממרים את פי.
משה גפני: בתרבות יהודית יש קיצוץ גדול.
גדעון סער: תנועות נוער.
גדעון סער: אני רוצה להסביר.
גדעון סער: חברת הכנסת רגב נגעה בשתי נקודות.
גדעון סער: נושא של תנועות נוער, אנחנו שמים דגש על אותם תלמידים שמבחינה סוציו אקונומית קשה להם להשתלב בפעילות של תנועות הנוער, בגלל תעריפים.
גדעון סער: יש שינוי יפה בשטח.
גדעון סער: יש שמונים סניפים בפריפריה של תנועות נוער שנפתחו בשנתיים האחרונות וזה הרבה יותר ממה שהיה בעבר.
גדעון סער: כל התקציב התוספתי הצנוע – נדמה לי 4 מיליון שקלים בבסיס – של תנועות הנוער בשנה הזאת, אני הנחיתי שיינתן לתקצוב דיפרנציאלי, במובן הזה יינתן לסבסוד חניכים כדי שההשתתפות בתנועות נוער מבחינה סוציו אקונומית תהיה יותר מגוונת.
גדעון סער: אנחנו מאוד ממוקדים בנושא הזה.
משה גפני: בעניין הזה אנחנו נשתדל באמת להוסיף לתנועות הנוער.
גדעון סער: אני יודע שיש כוונה כזאת של 10 מיליון שקלים ואני מברך על כך.
גדעון סער: אם תוכלו יותר, מה טוב.
משה גפני: אנחנו מנסים.
גדעון סער: זה דבר חשוב ביותר.
גדעון סער: מלגות לסיורים בפולין.
גדעון סער: אני הכפלתי בשני שלבים פי חמישה את המלגות לפולין.
גדעון סער: חמישה מיליון שקלים.
גדעון סער: היו מיליון שקלים כאשר נכנסתי לתפקיד והיום הסכום הוא 5 מיליון שקלים.
גדעון סער: אני מודה שזה עדיין לא פתרון מערכתי כולל וצריך להגיע לפתרון מערכתי כולל ואנחנו עובדים על כך בימים אלה.
גדעון סער: ראש המטה שלי עובד על זה כי באמת המצב הקיים בראייתי לא יכול להימשך.
גדעון סער: לחבר הכנסת מסעוד גנאים, שמירה בבתי הספר.
גדעון סער: אלה נושאים במגזר הערבי  שאנחנו עובדים עליהם היום מול המשרד לביטחון פנים כדי להביא את זה להחלטת ממשלה.
גדעון סער: במקור אבטחת בתי ספר הייתה על פי קריטריון פח"עי ולא על פי קריטריון של אלימות ושמירה על סדר ציבורי.
גדעון סער: מקובל עלי שצריך לעשות כאן שינוי במגזר הערבי ואנחנו עובדים על מחליטים ונצטרך גם למצוא את המשאבים התקציביים כדי לממש את זה.
גדעון סער: אני רואה בזה חשיבות גדולה מאוד .
גדעון סער: אני מבקש מהיושב ראש לאפשר בדקה למר שגיא להתייחס.
משה גפני: אני הבנתי, אתה איש מסודר ואני אאפשר את זה.
משה גפני: משה, אין לנו זמן.
משה גפני: חברת הכנסת תירוש היא חברת הכנסת היחידה שנשארה כאן והיא שאלה הכי הרבה שאלות.
משה גפני: אני מבקש שתכין את התשובות בכתב ואנחנו נצרף אותן לפרוטוקול.
משה גפני: תעביר את התשובות לכל חברי הכנסת.
משה גפני: אני מבקש לסכם את הדיון, לפני שאני עובר למועצה להשכלה גבוהה על העברה תקציבית שאני מבקש לקיים דיון קצרצר על העניין ואני רוצה שאתה תשתתף בו.
משה גפני: אתה רוצה לומר משהו או שאתה מוותר?
משה גפני: אני לא מסרב אף פעם לאף אחד שמבקש לדבר, אבל אני חסר סבלנות כבר.
יוסי נשרי: אני רוצה לומר את דעתו של השלטון המקומי.
משה גפני: במשפט אחד.
יוסי נשרי: דעתו של השלטון המקומי היא שבשנתיים האחרונות הדעות שלפעמים חלוקה בין ראשי הערים, אבל יש הסכמה מובהקת לגבי הפעילות של השר הנוכחי במה שנעשה.
יוסי נשרי: גם אנחנו רוצים להודות לך כבוד השר על המשך אופק חדש כי זה לא טבעי שממשיכים תוכנית של מישהו קודם ואפילו מרחיבים אותה לחטיבות הביניים.
יוסי נשרי: מה שציין כאן השר לגבי היכולת של הרשויות לתקצב, אדוני היושב ראש, מדיונים אחרים בוועדת הכספים אתה יודע שהדבר הזה הולך ויורד בגלל כל המטלות שמטילה עלינו המדינה כרשויות מקומיות, ואני מקווה שבד בבד ובמקביל התקציב של החינוך ימשיך ויעלה .
יוסי נשרי: לגבי יתר התוכניות הפוריות שאדוני השר מוביל ומזכיר לנו את הימים בהם אנחנו למדנו במערכת חינוך שלדעתנו הייתה מושתתת על ערכים ועל מסורת, יישר כוח.
משה גפני: אדוני השר, רבותיי חברי הכנסת שנותרו, רבותיי האורחים, אני מבקש לסכם את הדיון ולומר כדלהלן.
משה גפני: ראשית, אני מברך על התוספות הללו.
משה גפני: אני זוכר ימים קשים שהיו כאשר רונית תירוש הייתה מנכ"לית משרד החינוך ואני ישבתי עם יוסי שריד בוועדת החינוך.
משה גפני: אני הייתי אז באופוזיציה.
משה גפני: היו אז 17 קיצוצים בתקופה קצרה.
גדעון סער: זה היה נורא ואיום.
גדעון סער: הממשלה שלנו עשתה את זה.
רונית תירוש: ראש הממשלה כשר האוצר.
משה גפני: היו קיצוצים נוראיים שבעצם התחילו באמת בשנת 2003.
משה גפני: את זוכרת את הנאום שלי בוועדת החינוך?
משה גפני: אמרתי שבממשלת שינוי – הייתה ממשלת ליכוד, שינוי, מפד"ל ואיחוד לאומי – היה קיצוץ חד במשרד החינוך ואמרתי שכאשר יהדות התורה הייתה בקואליציה, הייתה העלאה של תקציב משרד החינוך וזה, אגב, קורה גם עכשיו.
משה גפני: היה קיצוץ בקדנציה הקודמת ואנחנו היינו באופוזיציה.
גדעון סער: תמיד ידעתי שאני חייב לכם את ההישגים שלי.
גדעון סער: אין לך חוש הומור?
משה גפני: אני אומר עובדות  ואתה מדבר על חוש הומור.
משה גפני: חוש הומור תעשה על חשבון המפלגה שלך ולא על חשבון המפלגה שלי.
משה גפני: אני מודיע לכם שבקדנציה שקדמה לממשלת ליכוד, שינוי, מפד"ל ואיחוד לאומי, הייתה העלאה בתקציב משרד החינוך.
משה גפני: אני הבאתי גם אז את הנתונים וכאשר הגיעה ממשלת שינוי ואנחנו היינו באופוזיציה, הייתה ירידה דרסטית.
משה גפני: לאחר מכן יוסי שריד ואני נאמנו נאומים בוועדת החינוך ואני אמרתי ש-17 קיצוצים היו אבל כאשר יהדות התורה בקואליציה, יש העלאה.
משה גפני: אגב, זה לא נוגע בכלל לכך שהליכוד בשלטון.
גדעון סער: זה ממש לא נכון.
משה גפני: אני אתן לך את הנתונים.
גדעון סער: חוץ מקואליציה אחת,  תמיד הייתם.
משה גפני: בקדנציה הקודמת ש"ס הייתה בקואליציה ואנחנו היינו באופוזיציה ואז היה קיצוץ בתקציב החינוך.
משה גפני: אל תתווכח אתי על יהדות התורה.
משה גפני: תתווכח אתי על הליכוד.
משה גפני: המציאות היא שאנחנו נכנסנו לקואליציה בקדנציה הזאת ויש גם בתקציב הדו שנתי הקודם, שאני יושב ראש ועדת הכספים, העלאה וגידול משמעותי בתקציב החינוך, במקרה גם גדעון סער הוא שר החינוך, ויש גם בתקציב הנוכחי שמגיע גידול משמעותי בתקציב משרד החינוך ואני מברך על כך.
משה גפני: הדיון באמת היה דיון טוב, להוציא את הדברים האחרים.
משה גפני: אני באופן אישי כיושב ראש ועדת הכספים – חבריי יעידו עלי – מנסה להיות ממלכתי.
משה גפני: לא רציתי להיכנס באמת לחינוך החרדי כי ידעתי שזה מיד מגביר יצרים ומתחיל דיון, אבל מכיוון שדב לאוטמן אמר וגם יוחנן פלסנר, ואני מצטער על זה, רציתי להיכנס לעניין שלפי דעתי הוא באמת דיון שצריך לקיים אותו.
משה גפני: אתה בא ואתה אומר שזה דגל אצלך, תלמד את תוכניות הליבה, תיבחן במבחני המיצב, אני מכיר את החינוך החרדי, אני חניך של החינוך החרדי, אני יודע את חסרונותיו, אני יודע את מעלותיו, אני מכיר את חסרונותיו של החינוך הממלכתי, אני מכיר את מעלותיו.
משה גפני: אין שום דיאלוג בעניין הזה.
רונית תירוש: אולי תרים את הכפפה ותקים ועדה משותפת?
רונית תירוש: אני מאוד אמפתית למה שאתה אומר.
משה גפני: מכיוון שהיה כאן שר החינוך, היה דיון בוועדת הכספים, לא רציתי שזה יתגלגל לזה.
משה גפני: חשבתי שעם הלהט שלי אני אעלה את זה ואני באמת מתכוון ברצינות.
משה גפני: אמרו לי חברי כנסת משינוי באותה עת שכאשר הם למדו  בחינוך הממלכתי, הם  הרבה יותר על יהדות ממה שלומדים היום בחינוך הממלכתי.
משה גפני: מדובר על פער של עשרים שנים.
משה גפני: חשבתי שאני מעלה את העניין הזה, אבל מיד אתה אומר לי מיטב הנוער, מגן על המדינה וכולי.
משה גפני: הבנתי את הרמז והפסקתי.
משה גפני: אין דיון אידיאולוגי בינינו.
גדעון סער: אמרתי שאני מסכים אתך.
משה גפני: לי יש ביקורת קשה על החינוך הממלכתי.
משה גפני: ביקורת קשה ואני לא אומר את זה מתוך שנאה אלא אני אומר את זה מתוך אהבה.
משה גפני: אני לא יכול לקיים את הדיון הזה כי מיד מטיחים בי ואומרים לי שאנחנו לא הולכים לצבא, אנחנו פרזיטים, אנחנו לא פרודוקטיביים, אנחנו לא יוצאים לעבודה.
משה גפני: בסדר, השתקתם אותי.
משה גפני: תמשיכו הלאה.
גדעון סער: אתה אומר דברים שבכלל לא נאמרו.
משה גפני: אמרתי שאתה אומר?
משה גפני: אמרתי שאני אומר.
משה גפני: אין דיון על זה.
גדעון סער: אלה כינויים לא ראויים.
משה גפני: אבל זה מה שקורה כל הזמן.
משה גפני: איך הגיעו לדיון הזה  פתאום האברכים כאשר אנחנו מדברים על מערכת החינוך של קדם יסודי, של יסודי, של תיכון?
משה גפני: איך הגיעו האברכים פתאום והכל מדובר על חינוך?
משה גפני: הדיאלוג הזה מבחינתי, זרקתי אתגר, חזרתי בי.
משה גפני: אם אתה אדוני השר מוכן לקלוט את האתגר הזה, אני יודע שהמערכת היא נגד הציבור החרדי, גם המערכת המשפטית וגם המערכת התקשורתית.
משה גפני: אני יודע שזה לא פופולרי לדבר בגובה העיניים לחינוך החרדי ולציבור החרדי.
משה גפני: אני זרקתי את האתגר הזה.
משה גפני: אפשר לדבר על המעלות של החינוך החרדי, אפשר לדבר על החסרונות שלו, אפשר לדבר על המעלות של החינוך החילוני הממלכתי ואפשר לדבר על החסרונות שלו.
משה גפני: אם אי אפשר, אנחנו נתגונן.
משה גפני: יכו בנו, בתי המשפט יכו בנו, מערכת החינוך תכה בנו, התקשורת תכה בנו.
משה גפני: אנחנו מכירים את זה אלפי שנים.
משה גפני: אני מודה לך אדוני השר.
משה גפני: אני רוצה לעבור להעברה תקציבית של המועצה להשכלה גבוהה.
משה גפני: אני מציע שתיקח ברצינות את מה שאני אומר.
משה גפני: אני אמרתי את הדברים בהומור, אבל תיקח את זה ברצינות.
משה גפני: אי אפשר לקיים דיאלוג.
משה גפני: מערכת מושלמת, רק אנחנו גורמים לה נזק.
רונית תירוש: בוא נעשה עם זה משהו.
משה גפני: אלה שמובילים את ההסתה נגדנו הם אנשים פנטיים.
רונית תירוש: אל תיקח את אלה שמובילים את ההסתה נגדכם.
משה גפני: אני יכול לנהל דיאלוג?
משה גפני: מערכת החינוך אצלנו כשלה?
משה גפני: את מכירה, את היית מנכ"לית משרד החינוך.
משה גפני: אנשים נכנסים למערכת החינוך החרדית, נכנסים לבית ספר יסודי, לבית ספר תיכון, התלמידים קמים, עומדים בדרך ארץ וזה לא משנה מי נכנס.
משה גפני: הם מחונכים על יראת שמים, מחונכים על דרך ארץ, על נימוס וזה לא משנה מי נכנס, אדם חרדי או אדם חילוני, יכולה להיכנס אישה חרדית ויכולה להיכנס אישה חילונית.
משה גפני: התלמידים קמים ויש דרך ארץ.
משה גפני: טוב, לא חשוב, זה מיותר, חבל, זה נופל על אוזניים ערלות.
רונית תירוש: בחינות המיצב שלכם יותר גבוהות.
משה גפני: אני התייאשתי.
רונית תירוש: אל תתייאש.
משה גפני: התייאשתי.
רונית תירוש: יש על מה ויש עם מי לדבר.
משה גפני: עזבי.
משה גפני: מחר תהיה כתבה של בן כספית ובזה נגמר העניין.
משה גפני: מצאו איזה גנב באיזה מקום.
משה גפני: זה בעצם קיצוץ במשרדי הממשלה והעברה של תקציב של 240 מיליון למועצה להשכלה גבוהה.
משה גפני: אדוני השר, אתה רוצה לומר משהו?
גדעון סער: פרופסור טרכטנברג.
יונתן רגב: בפנייה הזאת יש שני דברים.
יונתן רגב: הדבר הראשון הוא התאמות סוף שנה בין התקנות של ות"ת, והדבר השני הוא תוספת של 240 מיליון שקלים, תוספת שנגזרת הן מהסיכום של תש"ע וגם חלקיות של תשע"א והתאמה של התקציב לסיכומים.
מנואל טרכטנברג: ה-240 מיליון האלה באים להשלים את התקציב של ות"ת בתקצוב המוסדות והתקציבים האלה מתחלקים בתוך כל השימושים של מודל ההוראה, מודל המחקר, תמיכה בסטודנטים וכדומה.
משה גפני: יושבת ראש ור"ה, את רוצה להתייחס?
רבקה כרמי: לא במיוחד.
רבקה כרמי: זה משהו שכבר תוקצב ואני רואה את זה רק כהעברה לתקציב חסר.
רונית תירוש: אני לא יודעת מה אופי הדיון, אם בכלל יש דיון, אבל יש שני דברים שרציתי להתייחס אליהם ואני לא יודעת אם זאת המסגרת.
רונית תירוש: אני אומרת בגילוי לב שהיו אלי פניות מסגל זוטר.
רונית תירוש: אני לא יודעת איך זה משתלב כי אנחנו הרי לא דנים.
גדעון סער: איך זה קשור להעברה תקציבית  משנת 2010?
מנואל טרכטנברג: שנה שעברה.
גדעון סער: אפשר לקשור הכל לכל, רק אם מבינים את הקשר.
רונית תירוש: אני באתי מוכנה עם שני נושאים ואחד מהם הוא הנושא הזה.
משה גפני: היא באה לדיון של המועצה להשכלה גבוהה.
גדעון סער: אם אתם רוצים לקיים את הדיון, נקיים אותו.
רונית תירוש: אפילו לפרוטוקול אדוני היושב ראש.
רונית תירוש: בכל זאת נשארתי כאן בשביל זה.
רונית תירוש: אם זה לאשר העברה תקציבית, אם מדובר בהרמת יד, זה משהו אחר.
רונית תירוש: לא חייבים להשיב לי.
רונית תירוש: אני אעלה את הנושאים ותחליט מה לעשות אתם.
משה גפני: אדוני השר, אני אמצא זמן יותר ארוך לקיים דיון על המועצה להשכלה גבוהה.
גדעון סער: אני אבוא מתי שתקרא לי.
משה גפני: אני לא דחיתי דיון על המועצה להשכלה גבוהה אפילו פעם אחת.
משה גפני: רונית, תעלי את זה אבל בקצרה כי אני רוצה לסיים את הדיון.
רונית תירוש: אם כן, קודם כל הנושא של הסגל הזוטר.
רונית תירוש: כל הנושא של גמלאות.
משה גפני: שכחת את הסטודנטים.
רונית תירוש: לא שכחתי אותם.
רונית תירוש: כל הנושא של הגמלאות, יש הסדרים, האוניברסיטה העברית הסכימה כך ומישהו אחר הסכים אחרת, אבל אינני יודעת היכן זה עומד.
רונית תירוש: לאוניברסיטת תל אביב הקפיאו עכשיו תקציב ויש בלגן בכל העסק הזה והייתי רוצה להבין יותר מה קורה ולדעת מה ההסדרים עם הגמלאים השונים, שזה נטל תקציבי אדיר על האוניברסיטאות ואני לא רואה איזו תוכנית הבראה תשפר שם את המצב.
רונית תירוש: אם כבר יש תוספת, סתם בהסתכלות מאוד מהירה, למה למשל במרכז סיוע לסטודנטים יש הורדה של 49 מיליון שקלים?
רונית תירוש: לא ברור לי למה זה כך.
רונית תירוש: קשה לי עם זה שאין דיון.
מירב שביב: יש כאן שינוי של סיווג.
מירב שביב: אנחנו הוספנו מאה מיליון עבור הפחתת שכר הלימוד, הסכמים עם הסטודנטים, והתקציב הזה עובר למוסדות.
מירב שביב: לכן הסיווג שלו מועבר להשתתפות הישירה.
רונית תירוש: איפה אני רואה שיש תוספת של המאה מיליון שקלים?
מירב שביב: את רואה את זה  ב-21.01, 02, 01, השתתפות בתקציבי המוסדות להשכלה גבוהה.
מירב שביב: יש כאן גידול.
רונית תירוש: השתתפות, זה דבר ערטילאי.
רונית תירוש: אפשר להגיד שהכל בסעיף הזה.
מירב שביב: זה נכון, אבל אלה תקציבים שמועברים למוסדות.
משה גפני: שואלת חברת הכנסת רונית תירוש האם בהעברה הזאת, אם אנחנו מאשרים אותה, האם אנחנו מפחיתים לסטודנטים.
מירב שביב: אין שום פגיעה בסטודנטים.
מירב שביב: חד משמעית.
רונית תירוש: יש תוספת.
מירב שביב: יש תוספת.
רונית תירוש: כנ"ל לגבי קרנות מחקר שונות?
מירב שביב: כנ"ל לגבי קרנות מחקר שונות.
גדעון סער: חברת הכנסת תירוש, אני אבהיר בקצרה.
גדעון סער: בחודש מרץ חתמנו על הסכם עם הסטודנטים מתוך כוונה להביא לרפורמה כוללת בהשכלה הגבוהה.
גדעון סער: בתוך אותו הסכם סוכם שהמוסדות יחזירו לסטודנטים סכומים בתקציב כולל של כמאה מיליון שקלים שהיה שנוי קודם לכן במחלוקת ובנוסף סוכם שהיה ולא נגיע להסכם, לא יועלה שכר הלימוד באופן חד צדדי.
גדעון סער: שתי המחויבויות הללו קוימו על אף שלא הגענו בסופו של דבר לסיכום עם הסטודנטים ועל אף שכל התוספת התקציבית להשכלה גבוהה באה ממקורות האוצר בלבד נכון לשלב זה.
גדעון סער: אלה הם פני הדברים.
משה גפני: לפני שאני ניגש להצבעה, אני מבקש להתנצל שוב.
משה גפני: אני היום מתנצל יותר מדיי הרבה פעמים ולא יוצא לי מזה שום דבר.
משה גפני: אני מבקש להתנצל על זה  שהתמשך מאוד הדיון על משרד החינוך.
משה גפני: יתכן שהייתי צריך לעשות דיון משולב, אף על פי שאני לא בטוח שזה נכון.
משה גפני: אני אשתדל בכל זאת למצוא זמן לקיים דיון ואני מודה לך אדוני השר על שאתה מביע נכונות להגיע לדיון ומודה גם לפרופסור טרכטנברג.
משה גפני: אנחנו ננסה לתאם אתו את הזמן.
משה גפני: יש הרבה עבודה שמונחת על שולחן הוועדה.
משה גפני: לפי דעתי הנושא הזה הוא חשוב.
משה גפני: אני רוצה לומר לכם, גם לך פרופסור טרכטנברג וגם לך אדוני השר, שבפעם הקודמת היה דיון ואתם לא השתתפתם בו.
משה גפני: הייתה ביקורת קשה שלי לגבי העניין הזה של ראשי האוניברסיטאות שדואגים לסטודנטים ודואגים לסגל הזוטר, אבל השכר שלהם הוא שכר מאוד גבוה.
משה גפני: אני לא רוצה להיכנס ולחזור על הדברים.
משה גפני: הייתה כאן גם הרצאה של דוקטור ברגמן שדיבר בעניין הזה אבל אני לא אחזר על הדברים.
גדעון סער: מדובר בהשוואה לאוניברסיטאות בעולם או בהשוואה למה?
שלי יחימוביץ': בהשוואה לשכר של עובד קבלן.
שלי יחימוביץ': איך אתה משווה את נשיא האוניברסיטה לסגל הזוטר?
משה גפני: לא, אני לא משווה.
משה גפני: בדיון הקודם הנושאים הללו עלו.
שלי יחימוביץ': זה ממש לא מתאים לך.
רונית תירוש: אני העליתי את נושא הסגל הזוטר.
משה גפני: במקומי גם את היית אומרת את זה.
משה גפני: אני לא אמרתי את זה פעם אבל היום אני אומר את זה.
משה גפני: עם כל הכבוד, אנשים דואגים לסטודנטים, אז אני רוצה לראות אותם דואגים לסטודנטים ואני רוצה לראות אותם דואגים לסגל הזוטר.
משה גפני: יש כאלה מראשי האוניברסיטאות שיכולים ללכת להפגנה אבל לא ראיתי אותם בהפגנות כאשר היו בעיות של הסגל הזוטר ולא ראיתי אותם בהפגנות כאשר עלה הנושא של הסטודנטים.
משה גפני: לא ראיתי אותם.
שלי יחימוביץ': זאת אומרת, יש לך טענה לסולידריות.
משה גפני: יש לי טענה להרבה מאוד דברים.
שלי יחימוביץ': הזדהות ראשי האוניברסיטאות עם העובדים הזוטרים.
שלי יחימוביץ': בזה אני מזדהה אתך.
שלי יחימוביץ': גם של המרצים הבכירים לאות סולידריות עם הסגל הזוטר.
משה גפני: אני חייב להדגיש שלא כל ראשי האוניברסיטאות עשויים מעור אחד ולא לכולם יש דעה אחת.
משה גפני: יש ביניהם חכמים, יש ביניהם פחות חכמים.
שלי יחימוביץ': אתה יכול לפרט?
משה גפני: אני יכול לפרט, אבל לא אעשה כך.
גדעון סער: זה נכון בכל סוג של מוסד חינוכי.
משה גפני: כל אחד שיעשה לעצמו את החשבון.
משה גפני: תאמיני לי שיש כאן אנשים שטובת ההשכלה הגבוהה לנגד עיניהם והם עומדים כראשי אוניברסיטאות.
משה גפני: לא לרדת לוויכוחים שהם פופוליסטיים, שיוצאים טוב בתקשורת ומקבלים על זה גיבוי ואחרי כן גורמים נזק בל יתואר לסטודנטים וגורמים נזק בל יתואר לסגל הזוטר.
שלי יחימוביץ': איך הם גורמים נזק?
משה גפני: הם גורמים נזק.
שלי יחימוביץ': יש כאן איזה איום מרומז?
משה גפני: הם גרמו בעצם הנושא הזה.
משה גפני: אם אמרת שאין קשר, נרגעתי.
משה גפני: לא, אין קשר.
משה גפני: אני יושב במשרד האוצר, מעולם לא הייתה פעם אחת שהיה איזה חוק או שהייתה איזו תוכנית או שהיה משהו שנוגע להשכלה הגבוהה שאני לא תמכתי  בו.
משה גפני: אני 22 שנים בכנסת ולא תפסו אותי פעם אחת נוהג כך אלא להפך, הייתי מיוזמי חוקים, הייתי גם בסוף המושב הקודם עם החוק שלא הצליחו להעביר אותו בממשלת קדימה, עם הפטור ממס על מלגות של רונית תירוש ואלכס מילר.
משה גפני: אני באתי ובניגוד למאבקים שהיו לי, העברתי את החוק הזה ככתבו וכלשונו בצורה הרחבה שלו.
משה גפני: אבל אני חרדי ואפשר להגיד עלי מה שרוצים.
משה גפני: אני מקבל את הכל באהבה.
משה גפני: פניות מספר 663 עד 698, 700, 701 – אושרו פה אחד     תודה רבה אדוני השר, תודה רבה לפרופסור טרכטנברג, תודה רבה לכולם.
משה גפני: על סדר היום הצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, פרק ט"ז (שונות), סעיף 72 (דיור ציבורי).
ראובן קוגן: חוק הדיור הציבורי, זכויות רכישה, חוק שנחקק ב-1998, ובעצם חוץ מחודשיים פחות או יותר אף פעם לא היה בתוקף.
ראובן קוגן: החוק בא ומכריח או קובע שהמדינה תמכור את הדיור הציבורי שם משתכנים הדיירים, אנשים שהם זכאי דיור ציבורי, האוכלוסיות הכי חלשות, והם גרים שם בשכירות מסובסדת, שכירות שמגיעה לעשרות עד מאות שקלים בחודש כשכר דירה.
קריאה: אלפי שקלים.
משה גפני: לא. מי שרוצה, יקבל רשות דיבור.
ראובן קוגן: החוק אמר שבעצם כל מי שגר שם מעל חמש שנים באופן רציף, יהיה זכאי לרכוש את הדירה בהנחה מאוד משמעותית.
ראובן קוגן: ההנחה נעה בין 80 אחוזים בהנחות הכי משמעותיות להנחות של כ-66-70 אחוזים, שאלה הנחות שנהוגות גם כיום.
ראובן קוגן: בעינינו זה בעצם נוגד את כל הרציונל של הדיור הציבורי כי אתה בא ומעביר לרשות הדיירים – כלומר, לרכוש הפרטי – את הדיור הציבורי וכך אתה מצמצם את הדיור הציבורי.
ראובן קוגן: גם הכוונה של החוק אמרה שמהתמורות שיתקבלו מהמכר הזה יירכשו דירות חדשות, בעצם הדבר הזה לא צלח משתי סיבות.
ראובן קוגן: פעם אחת, התמורות היו מאוד מאוד נמוכות, כלומר, כשאתה בא ומוכר דירה בשמונים אחוזים הנחה, על כל ארבע דירות אתה יכול לקנות רק דירה אחת, ופעם שנייה, בעקבות החוק הזה ובעקבות ההידרדרות של מלאי הדירות הציבורי, הסוכנות שהייתה בעלים השניים בגודלם בדיור הציבורי, שמנהלת את הדיור הזה באמצעות חברת עמיגור, אמרה שהיא בעצם לא יכולה יותר לנהל את הדירות האלה ואני מבקשת מהממשלה, בעצם לחצה על הממשלה, לקנות את כל הדירות שבבעלות הסוכנות.
ראובן קוגן: אז נוצר מצב שהמדינה מחויבת לקנות מהתמורות של הדיור הציבורי את הדירות של הסוכנות, כך מלאי הדירות לא גדל אבל הכסף בעצם הלך למטרות האלה.
ראובן קוגן: מהמלאי שהיה מעל מאה אלף דירות, הגענו למלאי של כ-66 אלף דירות בסך החברות המשכנות.
ראובן קוגן: החברות הגדולות הן עמידר, חברה ממשלתית, ועמיגור, החברה הסוכנותית.
ראובן קוגן: אנחנו סבורים שמהיום והלאה לא ניתן יותר להקטין את המלאי הזה כי הקטנת המלאי מן הסתם גם מגדילה את התור של הזכאים לדיור הציבורי.
ראובן קוגן: אנחנו מבקשים להפסיק את המכירות מתוקף החוק, כלומר, בהנחות האלה, ולהשאיר את המלאי הזה לשימוש בדיור הציבורי.
ראובן קוגן: לכן כל מי שמסיים את המגורים שלו בדירה של הדיור הציבורי ו/או חס וחלילה הולך לעולמו או עובר להוסטל, הדירה הזאת תתפנה ותוכל לשרת את הזכאי הבא שעומד בתור ולא להפוך לרכוש פרטי של מישהו.
ראובן קוגן: בשנה שעברה עשינו תיקון אחד לנושא הזה כי בזמנו, לפני שנה, גם מי שהיה בן ממשיך של דייר בדיור הציבורי ולא היה זכאי בזכות עצמו, היה יכול ליהנות מהמכירה הזאת.
ראובן קוגן: הוועדה תיקנה את הנושא הזה והיום אלה רק הזכאים אבל צריך לזכור שגם היום, כאשר הזכאי מקבל את הדירה שלו, הוא בעצם קונה את הדירה שלו, הזכאות שלו לא נבחנת.
ראובן קוגן: הוא מקבל את הדירה בזכות הזכאות שלו מלפני כמה עשרות שנים.
ראובן קוגן: אנחנו לא יודעים מה קרה לבן אדם הזה במהלך התקופה הזאת ולכן אנחנו באים ואומרים שהדיור הציבורי הוא דיור ציבורי לשכירות מסובסדת לאוכלוסיות הכי חלשות.
חיים אורון: אבל אתם לא מוכרים את זה לפי החוק.
חיים אורון: אתם מוכרים לפי החלטת ממשלה.
ראובן קוגן: לא, לפי מבצעים.
חיים אורון: החוק ממילא לא בתוקף.
ראובן קוגן: אני יודע.
ראובן קוגן: אני רק מסביר למה זה בסדר להקפיא את החוק הזה.
ראובן קוגן: אני אומר שאין בעיה להקפיא את החוק הזה כי הוא בעצם היה מוקפא כל התקופה מ-1998 ועד היום.
ניר ימין: כל הזמן הוא היה בחוקי ההסדרים.
ראובן קוגן: גם היום.
ראובן קוגן: זאת היוזמה.
ראובן קוגן: לא שינינו את הסוגיה הזאת.
ניר ימין: אתה אומר שהוא הוקפא, כאילו היה איזשהו כוח עליון שהקפיא אותו.
ראובן קוגן: על הכוח העליון אחראי היושב ראש.
ראובן קוגן: אני רק אומר שבאה הממשלה שנה אחרי שנה  ואמרה שהיא לא רוצה את החוק הזה.
ראובן קוגן: בלחץ של הוועדה בדרך כלל, הוועדה אמרה: אתם לא רוצים את החוק כחוק, תמכרו את זה בתנאים אחרים.
ראובן קוגן: עשינו את זה עד היום והמבצע האחרון היה לפני שנתיים והוא הולך להסתיים בסוף השנה הזאת.
ראובן קוגן: אנחנו מבקשים היום מהוועדה לא לחדש גם את מבצעי המכר מהסיבות שמניתי קודם לכן.